Vazirlar Mahkamasining “Sug‘urta faoliyatini davlat tomonidan tartibga solish chora-tadbirlari to‘g‘risida” 1998-yil 8-iyuldagi 286-son qaroriga o‘zgartirishlar kiritish haqida

Sug‘urta sohasidagi munosabatlarni davlat tomonidan tartibga solishni yanada takomillashtirish maqsadida Vazirlar Mahkamasi qaror qiladi:
 1. Vazirlar Mahkamasining “Sug‘urta faoliyatini davlat tomonidan tartibga solish chora-tadbirlari to‘g‘risida” 1998-yil 8-iyuldagi 286-son qaroriga (O‘zbekiston Respublikasi QT, 1998-y., 7-son, 24-modda) ilovaga muvofiq o‘zgartirishlar kiritilsin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari R.S. Azimov zimmasiga yuklansin.
 1. 3-bandning to‘rtinchi xatboshi chiqarib tashlansin.
 2. Qarorga 2-ilova 6-bandining birinchi xatboshi quyidagi tahrirda bayon qilinsin:
 “Davlat inspeksiyasiga O‘zbekiston Respublikasi Moliya vaziri tomonidan tayinlanadigan boshliq boshchilik qiladi”.